Okresná prokuratúra Nitra 
Damborského 1, 949 99 Nitra 1 	

Sp. zn. : 2 Pv 455/12/4403	Nitra, 18.3.2013
EEČ : 2-32-49-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec maloletej XXXXX, nar. XXXXX, trvale bytom u matky XXXXX, hoci má k nej vyživovaciu povinnosť vyplývajúcu zo Zákona o rodine a rozsudkom Okresného súdu Nitra sp. zn. 11P/60/2009 zo dňa 20.09.2010, ktorý nadobudol právoplatnosť dňa 05.10.2010, mu výška tejto povinnosti bola určená tak, že má mesačne prispievať na výživu  maloletej XXXXX sumou 30 % zo sumy životného minima na nezaopatrené neplnoleté dieťa a to od 01.09.2010, pričom si túto vyživovaciu povinnosť riadne pravidelne neplnil od januára 2012, čím mu za obdobie od 01.01.2012 do 28.02.2013 vznikol na výživnom dlh vo výške 369,20 €, hoci bol rozsudkom Okresného súdu Nitra sp. zn. 1T/163/2009 zo dňa 23.11.2010, právoplatným dňa 23.11.2010 uznaný vinným zo spáchania prečinu zanedbania povinnej výživy podľa § 207 odsek 1, odsek 3 písmeno b) Trestného zákona, 

lebo zanikla trestnosť činu

Odôvodnenie:
Vyšetrovateľ PZ Okresného riaditeľstva PZ, Odboru kriminálnej polície Nitra uznesením sp. zn. ORP-893/OVK-NR-2012 zo dňa 25.07.2012 podľa § 199 odsek 1 Trestného poriadku začal trestné stíhanie a súčasne podľa § 206 odsek 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 odsek 1, odsek 3 písmeno c) Trestného zákona, ktorého sa mal dopustiť na tom skutkovom základe, že 
ako otec maloletej XXXXX, nar. XXXXX, trvale bytom u matky XXXXX, hoci má k nej vyživovaciu povinnosť vyplývajúcu zo Zákona o rodine a rozsudkom Okresného súdu Nitra sp. zn. 11P/60/2009 zo dňa 20.09.2010, ktorý nadobudol právoplatnosť dňa 05.10.2010, mu výška tejto povinnosti bola určená tak, že má mesačne prispievať na výživu  maloletej XXXXX sumou 30 % zo sumy životného minima na nezaopatrené neplnoleté dieťa a to od 01.09.2010, pričom si túto vyživovaciu povinnosť riadne pravidelne neplnil od januára 2012, čím mu za obdobie od 01.01.2012 do 25.07.2012, kedy mu bolo vznesené obvinenie vznikol na výživnom dlh vo výške 182,65 €, hoci bol rozsudkom Okresného súdu Nitra sp. zn. 1T/163/2009 zo dňa 23.11.2010, právoplatným dňa 23.11.2010 uznaný vinným zo spáchania prečinu zanedbania povinnej výživy podľa § 207 odsek 1, odsek 3 písmeno b) Trestného zákona. 
	Obvinený XXXXX bol za obdobie od 01.01.2012 do 28.02.2013 povinný uhradiť matke maloletého dieťaťa XXXXX na výživnom celkovú sumu 369,20  €. 
	Obvinený XXXXX dňa 20.02.2013 uhradil poštovou poukážkou výživné v sume 
371,- €, čím si splnil svoju vyživovaciu povinnosť za uvedené obdobie v celom rozsahu. 
	Podľa § 86 písmeno a) Trestného zákona  trestnosť trestného činu zaniká aj vtedy,  ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
S poukazom na citované ustanovenie Trestného poriadku a na vyššie uvedené skutočnosti som rozhodla tak, ako je to uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Valentová
prokurátorka